
Somlomo ngethula le budget ngesikhathi esinzima ezweni lonke 
nasemhiabeni wonke ngenxa ye gciwane icorona noma I COVID 19. 
Umhiaba wonke uyanyakaza ngenxa yalenkinga. Sizwile uMongameli 
wezwe ubaba uCyril Ramaphosa ebika ezweni ukuthi izwe lehlela ku level 3 
okusho ukuxegiswa kwemigomo ye lockdown. 




Noma kunjalo lokho akusho ukuthi ilockdown iphelile kodwa ukuxegisa 
ukuze umnotho ungalimali ngaphezu kwalokhu osekwenzekile. 

Umthelela okhona emnothweni mukhulu kakhulu nokudala ukuthi sonke 
kumele sibophe amabhande ukuze siqiniseke ukuthi lebhajethi iya lakumele 
iye khona, ekushintsheni izimpilo zabantu. Angisho ukuthi emuva 
kweCOVID 19 kuningi okushintshile nokusazoshintsha ezweni nokuzoba 
nomthelela nasebhajetheni kwethu kuya phambili. 

Singene kulesikhathi esikusona vele umnotho wezwe uzikile namathuba 
emisebenzi elahlekile. Inkinga yamanzi, izindiu, imigaqo, amathuba 
emsebenzi, indlala kanye nogesi kusazoba inkinga yawowonke umuntu 
waseMzumbe. Ukuhlala kwabasebenzi emakhaya kwenze kwama konke 
nokungadala ulaka kubantu bakithi. Noma kunjalo siyacela umphakathi 
wakithi usibekezelele. 

Uma sithula le budget sizoqaphela ukuthi abantu baseMzumbe 
basengaphansi kwengcindezi yobubha kanti nomasipala uyilenhiobo encike 
emalini eqhamuka kuhulumeni kazwelonke. Lokho kudalwa ukuthi asinazo 
izindawo ezinjengamadolobha lapho singakwazi khona ukuqoqa ama rates. 
Kuleminyaka emibili ediule lemali ilokhu yehia ngenxa yonotho ontengayo 


ezweni lonke. 



Lokho kusinikeza inselelo ukuthi sisebenze kanzima ukuthi sigcine sinazo 
izindawo lapho siqoqa khona imali ukuze sithuthukise uMzumbe. Iqininiso 
ukuthi sinenkinga yemigaqo yethu emibi ikakhulu ngezikhathi zasehlobo 
ngenxa yezimvula. Uma kuthiwa kuya ngokwethu ngabe yonke imigaqo 
yethu imnyama. Imali ayikho noma isifiso sikhona. 

Ekuqaleni konyaka sihlanganile kwi strategic planning eThekwini lapho 
iminyango yethu yenze khona izethulo zama projethi. Noma ayebukeka 
emahle kodwa imali engekho yenza sigcine singakwazi ukuwenza wonke. 
Izidingo zomphakathi ezifaka imigaqo, amathuba osomabhizinisi, abantu 
abasha,omama nezinye ziba ziningi bese kuthi imali ibencane. 

Somlomo esinye seziphakamiso esavela kwi strat plan kwaba ukuthi 
sekuyisikhathi lapho kumele sihambe khona singqongqoza nakuhulumeni 
wesifundazwe, okazwelonke kanye ne private sector ukuze sicele izimali 
zokulungisa ingqalasizinda yethu. 

Ngaphandle kokuchitha isikhathi Speaker angiye kuwona amazwibela e draft 
budget ngethemba lokuthi amakhansela abhekile imininingwane yonke 
ngeso elibanzi. Njengoba ngishilo umasipala waseMzumbe uncike kakhulu 
kwimali oyithola kuhulumeni kazwelonke. Imali ebekelwe ukuthi umasipala 
ukwazi ukusebenza nsukuzonke iwu R186 million, kube I R197 million bese 



kuba yi R205 million ihamba ngokweminyaka emithathu elandelanayo eveza 
uhlelo lokusebenza kukahulumeni osezintanjeni njengamanje. 

Imali eyinzuzo yotshalomali Iwethu kulebhajethi R19 million kunyaka ka 
2020/2021 kanti kubukeka izoba u R22 million eminyakeni emithathu ezayo. 
Ukudayiswa kwezincwadi zezicelo zamathenda, ukuqashwa kwamahholo 
kanye nenye imali iwu R848,000 bese imali yamarates amancane 
esiwaqoqile iwu R7,5 million. 

Imali yengqalasizinda iwu R106 million evela kwimali enikezwa omasipala 
ukwenza ingqalasizinda ebizwa ngeMIG. 

Somlomo emva kokuphasisa idraft budget sibe sesisebenzisa imisakazo, 
ufacebook, izinhiaka ezifana namakhosi, ama ward committee, izinhiaka 
zentsha, amasonto, osomatekisi, abantu abadala, namanye amaforums 
ukuqiniseka ukuthi bonke basika elijikayo kulebudget. Angisho ukuthi 
okuningi sikubhekile ngaphambi kokukhipha lebhajethi. Okuningi siphinde 
sakuqondanisa nombono kahulumeni kazwelonke oholwa ubaba 
uRmaphosa othi konke esikwenzayo akuqhube iSouth Africa iye phambili. 
Okokugcina uma iCouncil isiyiphasisile izofakwa kwi website kamasipala, 
iphinde itholakale kwizindawo ezizohlonzwa ukuze umphakathi uyazi futhi 
uqhubeke nokubeka imibono yawo eyolekelela naseminyakeni elandelayo. 



Somlomo ngivumele ngethule i-budget yonyaka ka 2020/2021 kuMkhandIu 
ukuthi uyiphasise 


Ngiyabonga. 

